Стала традыцыяй праводзіць на свяце “Сельскія вясёлыя эстафеты”. Апошнім часам у спартыўных спаборніцтвах удзельнічаюць не толькі сельгаспрадпрыемствы. На сельскую эстафету ў Круцілавічы прыбылі прадстаўнікі КСУП “Белагурна”, “Дварэц-Агра”, ААТ “Граніт-Агра”, Круцілавіцкай школы. Для іх арганізатары падрыхтавалі спартыўныя і жартоўныя конкурсы. Большасць з іх была “кукурузнай” тэматыкі: трэба было як мага хутчэй ачысціць 20 пачаткаў кукурузы; “папрацаваць”, як кукурузаўборачны камбайн; у стозе саломы адшукаць 8 кукурузных пачаткаў. Не меншага спрыту патрабавалі такія конкурсы, як “вусень”, “вясёлыя лыжнікі”, “вясёлыя штонікі”.